Vyhodnotenie realizácie Opatrení vlády SR na realizáciu Koncepcie    nového spôsobu financovania ochrany životného prostredia

I.	Opatrenia, vyplývajúce zo schválených uznesení vlády SR a právnych predpisov

1.	Zabezpečiť  monitorovanie  zložiek životného  prostredia  v  zmysle uznesenia vlády SR č. 7/2000 a to predovšetkým v oblasti kvality ovzdušia, vody, atmosféry, pôdy, potravín a lesov a  nárokovať  na tieto činnosti finančné prostriedky  vo výške, uvedenej  v prílohe č. 2, 3 k uzneseniu vlády SR  č. 664/2000.

Zodpovedá: MŽP SR a  MP SR 
Termín: 2000 – 2005
      
       Plnenie: Na plnenie úlohy bolo zo štátneho rozpočtu nárokovaných 249,84 mil. Sk, pridelených bolo  152,97 mil. S k, z toho na základe uznesenia vlády č. 664/2000 60 mil. Sk. Disponibilné finančné prostriedky budú využité na financovanie prioritných úloh v oblasti budovania jednotlivých čiastkových monitorovacích systémov. Podrobná informácia o postupe realizácie monitorovacieho systému životného prostredia a integrovaného informačného systému o životnom prostredí je každoročne predkladaná na rokovanie vlády SR.. 
 
       Úloha sa plní priebežne.

2.  	Pri návrhu štátneho rozpočtu uplatňovať požiadavky na realizáciu úloh Akčného  plánu pre dopravu a   životného prostredie, schváleného uznesením vlády č. 102/1999 vo výške, uvedenej v prílohe č. 2, 3 k uzneseniu vlády SR č. 664/2000.

Zodpovedá:  MŽP SR, MDPT SR,
                     MV SR,  MPSVR SR,
                     MZ SR, MH SR, MŠ SR
                      a  ŠÚ SR 
Termín: 2000 – 2008

Plnenie:  Pri príprave štátneho rozpočtu na rok 2004 na relizáciu úloh Akčného plánu pre dopravu a životné prostredie, boli nárokované zo strany  rezortov (MDPT SR, MŠ SR)  finančné prostriedky vo výške 7,77 mil. Sk. Pridelených bolo  7,57 mil. Sk Ostatné dotknuté rezorty nemali vytvorený priestor na finančné  zabezpečenie plnenia úloh v rámci schváleného rozpočtu príslušného rezortu. 

Úloha sa plní priebežne

  3. Pri návrhu   štátneho   rozpočtu  uplatňovať požiadavku 10,0 mil. Sk ročne pre podporu   zavádzania systémov environmentálneho manažmentu a auditu v malých a stredných  podnikoch

Zodpovedá: MŽP SR  
Termín: 2000 – 2005

       Plnenie: Schválený rozpočet kapitoly MŽP SR na rok 2004 nevytvoril priestor na finančné zabezpečenie tohoto opatrenia. Podpora zavádzania systémov environmentálneho manažmentu a auditu v malých a stredných podnikoch je zabezpečovaná  z rozpočtu MŽP SR. Finančné prostriedky sú určené na  technickú pomoc, vydávanie publikácií a školenia týkajúcich sa tejto problematiky.  

    Úloha sa plní priebežne.

4.	Pri návrhu štátneho rozpočtu uplatňovať požiadavku 10,0 mil. Sk ročne  pre rozvoj Národného programu environmentálneho hodnotenia a označovania výrobkov. 

Zodpovedá: MŽP SR 
Termín: 2000 – 2005
      
       Plnenie: Pre rozvoj Národného environmentálneho hodnotenia a označovania výrobkov (NPEHOV) bola v rámci environmentálnych projektov pre rok 2004 požadovaná finančná čiastka 480 tis. Sk. V rámci projektov zabezpečovaných Sekciou realizácie environmentálnych projektov (SREP) bolo pre realizáciu projektu na propagáciu NPEHOV v roku 2004 požadovaných  SAŽP COHEM 300 tis. Sk. Na zabezpečenie činnosti výkonného pracoviska NPEHOV bolo z prostriedkov  SAŽP  vyčlenených  440 tis. Sk.

       Úloha sa plní priebežne.

5.	Pri návrhu štátneho rozpočtu uplatňovať finančné nároky na realizáciu opatrení lesného hospodárstva v zmysle uznesenia vlády SR č.1112/1999 vo výške, uvedenej v prílohe č. 2, 3 k uzneseniu vlády SR č. 664/2000.

Zodpovedá: MP SR 
Termín: 2000 – 2005

 Plnenie:  Z uplatňovaných finančných prostriedkov vo výške 524,0 mil. Sk, potrebných na realizáciu    opatrení  v  rámci  NEAP  II. boli   pre   lesné hospodárstvo  pridelené   finančné

 prostriedky vo výške 29,7 mil. Sk, t.j. len 5,7 %.. Úloha sa zabezpačuje v rozsahu pridelených finančných prostriedkov. 

Úloha sa plní priebežne.

6.	Pri návrhu štátneho rozpočtu uplatňovať požiadavku na úhradu členského príspevku SR do programu EU SAVE II (Netechnologický program EÚ, zameraný na podporu racionálneho využívania energie a dodržanie Protokolu z Kyoto) vo výške, uvedenej v prílohe č. 2, 3 k uzneseniu vlády SR č. 664/2000.
                                                                                               
                                                                                                                  Zodpovedá: MH SR  
 Termín: 2000 – 2002

         Plnenie: Program bol ukončený v roku 2002.       

         Úloha je splnená.

7.	Pri návrhu štátneho rozpočtu uplatňovať požiadavky na realizáciu úloh Akčného plánu pre implementáciu Národnej stratégie ochrany biodiverzity na Slovensku (Uznes. vlády SR č. 515/1998)   vo   výške  uvedenej  v prílohe  č.  2,  3  k   uzneseniu   vlády SR č. 664/2000.

Zodpovedá: MŽP SR, MP SR,
                   MDPT SR,  MO SR,
                   MK SR, MH SR,
                   MŠ SR a SAV
Termín: 2000 – 2010

Plnenie:   Na realizáciu Akčného plánu pre implementáciu Národnej stratégie ochrany biodiverzity na Slovensku bola zo strany dotknutých rezortov uplatňovaná požiadavka celkom 46,701 mil. Sk. Z pridelených finančných prostriedkov vo výške 25,10 mil. Sk, bude zabezpečované plnenie úloh v zmysle Aktualizovaného akčného plánu pre implementáciu Národnej stratégie ochrany biodiverzity na Slovensku pre roky 2003-2010 schváleného uznesením vlády SR č. 1209 zo 6. novembra 2002.

         Úloha sa plní priebežne.

8.	Pri návrhu štátneho rozpočtu uplatňovať požiadavku na úhradu majetkovej ujmy v zmysle zákona č. 83/2000 Z. z. vo výške, uvedenej v prílohe č. 2, 3 k uzneseniu vlády SR č. 664/2000.

Zodpovedá: MP SR  
Termín: 2000 – 2005

Plnenie:  V zmysle § 61 zákona č. 543/2002 Z.z. o ochrane prírody a krajiny, pri návrhu štátneho rozpočtu na rok 2004 požiadavku na finančné prostriedky na úhradu náhrady za obmedzenie bežného obhospodarovania z titulu ochrany prírody a krajiny bola uplatnená Ministerstvom  žívotného prostredia SR vo výške  100 mil. Sk. 

Úloha sa plní priebežne.

II. 	Opatrenia, realizácia ktorých je nevyhnutná už v r. 2001

9.	Pri príprave návrhu štátneho rozpočtu na rok 2001 uplatňovať požiadavky na finančné prostriedky na účasť SR v programoch EÚ PHARE, ISPA, SAPARD každoročne vo výške, odvodenej z Finančných memoránd^1) 

Zodpovedá: MH SR, MDPT SR, MP
      SR, MŽP SR, MVRR    SR v spolupráci s MF
                      SR
              Termín: 2000 – 2006

        Plnenie: Zodpovedné rezorty pri príprave štátneho rozpočtu uplatnili prostredníctvom Ministerstva financií SR požiadavky na finančné prostriedky vo výške „Finančných memoránd“, ktoré boli v plnej výške zabezpečené. Na spolufinancovanie programu SAPARD  sa na rok 2004 zo štátneho rozpočtu vyčlenilo  56,0 mil. Sk. Okrem tejto čiastky v roku 2004 na spolufinancovanie zo štátneho rozpočtu bude použitý zostatok z rozpočtovej kapitoly Všeobecná pokladničná správa ( VPS) vo výške 444,620 mil. Sk. 
       Spolufinancovanie projektov zo štátneho rozpočtu v rámci predvstupového fondu ISPA je zabezpečované prostredníctvom kapitoly VPS. Na program ISPA boli vyčlenené finančné prostriedky v celkovej výške 2 528 mil. Sk. Na rok 2004 sú pre MDPT SR v rámci projektov ISPA v kapitole VPS vyčlenené finančné prostriedky pre zabezpečenie spolufinancovania v celkovej výške 1 541 847 tis. Sk, určených pre ŽSR na projekty modernizácie železničných tratí a 9 000 tis. Sk pre SSC na výstavbu diaľnic.
Pre sektor životné prostredie v rámci programu ISPA sú v kapitole VPS alokované výdavky na rok 2004 vo výške 434 782 tis. Sk.
Na spolufinancovanie programu PHARE zo štátneho rozpočtu bolo  na rok 2004 na životné prostredie  uvolnených  11 504 tis. Sk 

       Úloha sa plní priebežne.

__________________
1/   pre jednotlivé programy pre príslušný rok Finančné memorandum pre PHARE,  
     Finančné  memorandum pre ISPA, Finančné memorandum pre SAPARD

10. Zabezpečiť sledovanie a vykazovanie ekonomických ukazovateľov v oblasti životného prostredia, týkajúcich sa predovšetkým environmentálnych výdavkov, štruktúry ich zdrojov a účelov použitia podľa metodiky EUROSTAT-u a pri príprave návrhu štátneho rozpočtu na rok 2001 uplatňovať požiadavku 20,0 mil.Sk ročne. 

             Zodpovedá: ŠU SR          
             Termín: 2000 – 2003

       Plnenie: Plnenie úlohy nebolo možné zabezpečiť a v plnom rozsahu je ohrozené z dôvodu znižovania finančných prostriedkov zo štátneho rozpočtu, určených na štatistické zisťovanie v gestorstve Štatistického úradu SR. Keďže na plnenie tejto úlohy neboli v rokoch 2001,  2002 a 2003 pridelené žiadne finančné prostriedky zo štátneho rozpočtu, čiastočné štatistické údaje sa zabezpečujú zo zdrojov ŠÚ SR a MŽP SR.

       Úloha sa plní priebežne.

11.	Dopracovať návrh Aproximačnej stratégie pre vstup do EÚ v sektore životného   prostredia vrátane  nákladov v sektore životného prostredia, ktoré budú východiskom pre investičnú stratégiu v sektore životného prostredia pre vstup do EÚ.
			
           Zodpovedá: MŽP SR v spolupráci      s MP SR, MH SR, MZ SR a MDPT SR
							           Termín: október 2001

       Plnenie: Aproximačná stratégia pre vstup do EÚ v sektore životného prostredia vrátane nákladov v sektore životného prostredia bola predložená na rokovanie vlády SR  a schválená uznesením vlády č. 1138 zo 6. decembra 2001.
 
       Úloha je splnená.

III.	Opatrenia, realizácia ktorých vyplýva z pripravovaných koncepčných    materiálov  a právnych predpisov

12.	Pri návrhu štátneho rozpočtu  uplatňovať požiadavky na realizáciu úloh Akčného plánu pre prostredie a zdravie obyvateľstva SR.

Zodpovedá: MŽP SR                                                                             
Termín: každoročne po schválení
             		  Akčného plánu 

Plnenie: Schválený rozpočet na rok 2004 nevytvoril priestor na finančné zabezpečenie úloh, vyplývajúcich z Akčného plánu  pre prostredie a zdravie obyvateľov Slovenskej republiky II (NEHAP II). Realizácia príslušných úloh bude uskutočnená v rámci disponibilných finančných prostriedkov. 

Úloha sa plní priebežne.   

13.	Pri návrhu štátneho rozpočtu uplatňovať požiadavky na realizáciu úloh Agroenvironmentálneho programu.  

 Zodpovedá: MP SR                                                                            
                                                                                               Termín: každoročne po nadobudnutí
           		   účinnosti programu                                                                          

       Plnenie: Agroenvironmentálny program sa relizuje v rámci Plánu rozvoja vidieka. Finančné   prostriedky zo štátneho rozpočtu sú zabezpečené vo výške cca 78,876 mil. Sk.
.
 Úloha sa plní priebežne.   

14. Pri návrhu štátneho rozpočtu uplatňovať požiadavky na realizáciu  činností vo vodnom hospodárstve.
 
Zodpovedá: MP SR
                                                                                              Termín: každoročne po schválení
             	           Koncepcie vodohospodárskej
             		  politiky 2005

       Plnenie: Požiadavky na realizáciu činností vo vodnom hospodárstve sa uplatňovali vo výške 1 543,4 mil. Sk. Pridelených bolo 412,0  mil. Sk, čo predstavuje 0,21 % z predpokladanej ročnej potreby (5 635,3 mil. Sk) podľa Koncepcie vodohospodárskej politiky SR do roku 2005, schválenej vládou SR uznesením č. 404 z 09. 05. 2001.

       Úloha sa plní priebežne.

15.  Pri návrhu štátneho rozpočtu uplatňovať požiadavky na realizáciu Programu  podpory   vstupu nových investorov do existujúcich výrobných objektov.

Zodpovedá: MH SR
Termín: každoročne po schválení
 		  programu 

       Plnenie: MH SR má schválené podprogramy na podporu vstupu nových investorov do existujúcich výrobných objektov vo forme investičných stimulov, ako aj vo forme podpory rozvoja a zriaďovania priemyselných parkov. Rozpis rozpočtu na rok 2004 pre uvedené podporné aktivity má vyčlenené finančné prostriedky vo výške 660,0 mil. Sk, z toho 130,0 mil. Sk prešlo z roku 2003 na základe schválenej výnimky z časového použitia MF SR. V súčasnosti sa pripravuje nový návrh zákona o investičných stimuloch, ktorý rieši problematiku podmienok poskytnutia tejto podpory pri zohľadnení nového zákona o daniach z príjmov (č. 595/2003 Z.z.), ako aj zo zákona o zamestnanosti (č. 5/2004 Z.z.). Podpora vstupu nových investorov je riešená v rámci zákona č. 193/2001 Z.z. o podpore na zriadenie priemyselných parkov a jeho novelizácia zmierňuje podmienky podpory (spolufinancovanie žiadateľa vo výške 5 % oprávnených nákladov, minimálne zabezpečenie jedného potencionálneho investora). V roku 2003 bol schválený jeden investičný stimul pre spoločnosť Holcim, a.s. Rohožník v zmysle právoplatného uznesenia vlády SR.

       Úloha sa plní priebežne

IV.	Opatrenia, vyplývajúce zo systému ekonomických nástrojov v životnom    prostredí a daňovej reformy

16.	Uplatniť v návrhu štátneho rozpočtu na rok 2001 kapitoly MŽP SR požiadavku 1 400 tis. Sk, z toho 700 tis. Sk mzdových prostriedkov pre štyroch zamestnancov, na zriadenie Centra ekonomiky životného prostredia Slovenskej agentúry životného prostredia a   v návrhu  štátneho rozpočtu  na  rok  2002  kapitoly  MŽP SR požiadavku 
      1 000 tis. Sk, z toho 300 tis. Sk mzdových prostriedkov pre dvoch zamestnancov. 
              
    	Zodpovedá: MŽP SR 
Termín: 2001 – 2002                                                 
 
Úloha sa nerealizuje.

17.	Vypracovať zoznam environmentálnych stavieb a technológií, u ktorých sa predpokladá zavedenie zrýchleného odpisovania environmentálnych investícií. 

Zodpovedá: MŽP SR v spolupráci
	        s MH SR, MP SR, MZ SR
	        a MDPT SR 
Termín: 2001

      Úloha je splnená 

18.	V procese prípravy novelizácie zákona č. 366/1999 Z. z. zabezpečiť  stimuláciu súkromného sektora formou zrýchleného odpisovania environmentálnych technológií na základe individuálnych požiadaviek investorov environmentálnych technológií.

Zodpovedá: MF SR v spolupráci
                                   s MŽP SR, MP SR a
           MH SR
Termín:  2002

       Plnenie: Úloha je splnená

19.	V rámci systému uplatňovania ekonomických nástrojov v ochrane životného prostredia rozpracovať najmä daňové a finančné nástroje. 

Zodpovedá: MŽP SR v spolupráci
                    		        s MF SR, MP SR, MH SR
                  		        a MDPT SR
Termín: od roku 2001

Plnenie: Plnenie úlohy bolo zamerané  na zdokonaľovanie existujúcich ekonomických nástrojov, využívaných pri manažmente prírodných zdrojov, na redukciu znečistenia životného prostredia a dôkladnú prípravu  zavedenia nových nástrojov. 
       V sektore ochrany ovzdušia sa pripravuje zákon o obchodovateľných emisných povoleniach. 
V legislatívnom procese je novelizácia zákona č. 184/2002 o vodách a o zmene a doplnení        niektorých zákonov, ktorého súčasťou je aj ustanovenie výšky platieb, poplatkov a podrobností súvisiacich so spoplatnením užívania vôd, druh a rozsah ďalších spoplatnených vodohospodárskych služieb a výkonov (§§ 74 a 78 ).       
       V nadväznosti na veľké zmeny v právnych predpisoch v oblasti odpadového hospodárstva je od 1. februára 2004 účinný zákon č. 17/2004 Z.z. o poplatkoch za uloženie odpadov a od 1. marca 2004 novelizácia zákona o miestnych poplatkoch č.544/1990 Zb. v znení neskorších predpisov, ktorého súčasťou je aj poplatok za komunálne odpady a drobné stavebné odpady. 

       Úloha sa plní priebežne.

20. V súvislosti s reformou daňového systému zapracovať uplatňovanie environmentálnych   aspektov do daňového systému SR. 

Zodpovedá: MF SR v spolupráci
                     s MŽP SR
Termín: od roku 2001
  
       Plnenie: Pri realizácii daňovej reformy sa pokračovalo v zmysle aproximácie práva EÚ a schválenej Koncepcie daňovej reformy v rokoch 2004-2006 uznesením vlády SR č. 445 /2003. Boli upravené sadzby položiek dane z minerálnych olejov, zavedená jednotná 19 % daň z pridanej hodnoty , 19 % daň z príjmu fyzických a právnických osôb,  daň z nehnuteľností, 3 % daň z prevodu  a prechodu nehnuteľností.
       	V súčasnosti sa pripravuje nový zákon  o miestnych daniach, ktoré  môže ukladať obec a vyšší územný celok. V zmysle návrhu obec môže ukladať daň z nehnuteľností, daň za zviera, daň za pobyt, daň za predajné automaty, daň za nevýherné hracie prístroje, daň za vjazd a zotrvanie motorového vozidla v historickej časti mesta a  daň za komunálny odpad. Miestnou daňou, ktorú bude môcť ukladať vyšší územný celok je daň z motorových vozidiel.  

Úloha sa plní priebežne.